Cittadella

Cittadella je opevnené talianske mesto v Benátsku s asi 20 000 obyvateľmi (2008).

Dejiny 
Kedysi významná pevnosť na ukážkovo pravidelnom pôdoryse stojí zhruba 25 km severovýchodne od Vicenzy. Postavili ju Padovčania okolo roku 1220. Dodnes sa zachovali mohutné tehlové hradby (takmer 1 km dlhé) s 32 pravouhlými vežami, ochodze s podsebitím a štyrmi bránami. Atraktívna je prehliadka historického centra mesta bránou Porta Padovana s vežou Torre di Malta, kedysi väzením a mučiarňou, kde po prehranej bitke pri Cassane v roku 1259 zomrel Ezzelino da Romano III., vojvodca Fridricha II. a príslušník rodu ovládajúceho v 13. storočí veľkú časť severnej Itálie. Ezzelino bol za svoje skutky potrestaný aj v lietartúre. V Dantovom Pekle sa naveky varí v rieke krvi.

Partnerské mestá 
  Guben, Brandenbursko, Nemecko
  Noblesville, Indiana, USA
  Nova Prata, Brazília

Galéria

Literatúra 
 ITÁLIE - Severní Jadran, Pádská nížina, Kartografie Praha, a.s., Praha 2004

Iné projekty

Externé odkazy 
 Oficiálna stránka

Zdroj 

Mestá v Benátsku